  Майя Бывальцева 1-тӥ коньывуонлы Удмуртиын эшшо 260 адямилэсь коронавирус инфекциез шараязы. Висьыны усемъёс пӧлын 71 пиналъёс но 65 арессэс ортчем 45 арлыдоос. Со сярысь элькунысь оперативной штаб ивортӥз. Диагноззы Ижкарын 140 улӥсьёслэн зэмаз, Воктаын – 20, Глазкарын – 17, Эгра ёросын – 14, Кизнер ёросын – укмыс, Вотка ёросын – тямыс, Пичи Пурга, Ува ёросъёсын – быдэн сизьым, Сарапул ёросын – вить, Можгаын, Можга ёросын, - быдэн ньыль, Якшур-Бӧдья, Кез, Каракулино, Дэри ёросъёсын, Сарапулын – быдэн куинь, Глаз, Красногорск, Сьӧлта, Яр ёросъёсын – быдэн кык, Балезино, Дэбес ёросъёсын – быдэн одӥг адямилэн. 183 мурт висёнэз вормиз. 25 адями улонысь кошкиз. Кышномуртъёслы 64, кыкезлы 67, 69, 75, 76, кыкезлы 80, 81, кыкезлы 84, 92, 93 арес вал, воргоронъёслы – 29, 51, 52, 60, 62, 63, 70, 75, 79, 82, 83, 87 арес Туннэ нуналлы Удмуртиын коронавиурсэн черлан 53 сюрс 714 учыр лабораториосын зэматэмын. 43 сюрс 186 адями йӧназ, 2 сюрс 51 мурт улонысь кошкиз. Та дыре 508 висисьёслэн тазалыксы секыт лыдъяське. Оглом элькунын коронавируслы 1 миллион 750 сюрс 769 эскеронъёс ортчытӥзы ни, берло нуналскын – 9 сюрс 288. Коронавирус инфекцилэсь прививка 396 сюрс 767 адями пуктӥз, со пӧлысь 326 сюрс 383 мурт кыкетӥ компонентсэ но басьтӥз ни. Тегъёс: Тазалык Ижкар висён Удмуртия коронавирус  